ทิพยรื้อช่องตัวแทน เบี้ยชีวิตใหม่วูบหนัก
ทิพยประกันชีวิต รื้อโครงสร้างช่องทางตัวแทนใหม่ หลังรายได้วูบ ยอดขายหลุดเป้า
26 ส.ค. 2560

โพสต์ทูเดย์ - ทิพยประกันชีวิต รื้อโครงสร้างช่องทางตัวแทนใหม่ หลังรายได้วูบ ยอดขายหลุดเป้านายนพพร บุญลาโภ กรรมการผู้จัดการใหญ่ บริษัท ทิพยประกันชีวิต เปิดเผยว่า ขณะนี้บริษัทอยู่ระหว่างปรับปรุงโครงสร้างตัวแทนใหม่ทั้งหมด เพื่อให้ช่องทางขายผ่านตัวแทนเดินหน้าต่อไปได้ รวมถึงการสรรหาผู้บริหารฝ่ายตัวแทนคนใหม่มาดูแลด้วย“ตอนนี้ช่องทางตัวแทนของเราอ่อนแอลงมาก ผลงานครึ่งปีที่ผ่านมาทำยอดขายได้เพียง 10-15 ล้านบาท จากที่ตั้งเป้าว่าปีนี้ช่องทางตัวแทนต้องทำเบี้ยให้ได้ 2,000 ล้านบาท เมื่อเทียบกับเป้ายอดขายรวมทุกช่องทาง 7,200 ล้านบาท ดังนั้น เราจึงต้องทำทุกทางเพื่อให้เบี้ยถึงเป้าที่วางไว้” นายนพพร กล่าว ทั้งนี้ ที่ผ่านมาบริษัทเคยมีตัวแทนถึง 1,000 คน แต่ปัจจุบันลดลงเหลือ 300 คน และมีตัวแทนที่สร้างยอดขายต่อเนื่องเพียง 100 คนเท่านั้น ซึ่งหลักในการปรับปรุงช่องทางตัวแทนต่อไปจะต้องทำให้ทุกฝ่ายได้ประโยชน์เท่ากันหมด ไม่ว่าจะเป็นฝ่ายตัวแทน ลูกค้าและบริษัท แต่ที่ผ่านมามีแต่ตัวแทนและลูกค้าได้ประโยชน์เท่านั้น ในขณะที่บริษัทต้องรับภาระขาดทุนสำหรับผลการดำเนินงานในช่วงครึ่งปีแรกที่ผ่านมามีกำไร 400 ล้านบาท ได้มาจากกำไรจากการลงทุน 300 ล้านบาท และกำไรจากการรับประกัน 100 ล้านบาท ซึ่งถ้าภาวะดอกเบี้ยไม่ลดต่ำไปกว่านี้ คาดว่าปีนี้ทำกำไรได้ 1,000 ล้านบาท